माओवादी ने खिजुरी चौक पर चार पोस्टर चिपकाए
तिसरीप्रखंड अंतर्गत खिजुरी चौक पर माओवादियों ने स्टेट बैंक खिजुरी के दीवाल में खिजुरी डाकबंगला जाते समय एक गुमटी में, एक अंडा दुकान के सामने और रोड किनारे चौराहा पर लगे बोर्ड में कुल चार पोस्टर बुधवार रात्रि को चिपकाया है।
सभी पोस्टर में एक ही बात लिखा है। भाकपा माओवादी जिंदाबाद, भाजपा नेता उपेन्द्र साव होशियार नहीं तो मारा जाएगा। किसी भी पोस्टर में नीचे निवेदक नहीं है। पोस्टरबाजी की सूचना पाकर सुबह करीब आठ बजे पुलिस इंस्पेक्टर मनोज कुमार, थाना प्रभारी बालेश्वर उरांव, सबइंस्पेक्टर भोला साह सदलबल के साथ पहुंच कर पोस्टर को उखाड़ा। इस पोस्टरबाजी से खिजुरी समेत तिसरी प्रखंड के सुदूरवर्ती इलाके में दहशत है। इस संबंध में तिसरी थाना प्रभारी बालेश्वर उरांव ने कहा यह पोस्टरबाजी किसी शरारती तत्व का मालूम पड़ता है। ग्रामीणों को डरने की कोई जरूरत नहीं है। मामले की जांच की जा रही है। कहा इस मामले में कार्रवाई होगी।
माओवादियों का पोस्टर उखाड़ते पुलिस जवान।
npi_Deva hin_Deva hin_Deva awa_Deva